Podpora zo Slovenska - Dotácie z rozpočtu ÚSŽZ
Viac než 78 tisíc eur na 49 úspešných projektov Slovákov v Maďarsku (spomedzi 122 podaných žiadostí). ● Celkom bolo pre rok 2014 dotačnou komisiou ÚSŽZ schválených 434 dotácií v celkovej sume 649.465 eur, 417 žiadostí o dotáciu dotačná komisia zamietla (73 od Slovákov v Maďarsku).
http://www.oslovma.hu/index.php/hu/politika/153-politika1-politika1/1151-podpora-zo-slovenska-dotacie-z-rozpotu-usz
Štátna podpora Slovákov žijúcich v zahraničí, ako súčasť štátnej politiky Slovenskej republiky vo vzťahu k Slovákom žijúcim v zahraničí, je aj v roku 2014 zameraná na podporu národného povedomia a kultúrnej identity Slovákov žijúcich v zahraničí, na podporu ich inštitúcií zriadených na dosiahnutie tohto účelu a na podporu vzťahov medzi Slovenskou republikou a Slovákmi žijúcimi v zahraničí. Prioritou v pôsobnosti úradu je najmä podpora informatizácie s cieľom vytvoriť lepšie predpoklady pre komunikáciu a spoluprácu medzi úradom a krajanmi, ako aj medzi krajanmi po celom svete tak, aby táto spolupráca bola efektívnejšia než doteraz. Úrad viac podporuje zvyšovanie úrovne vzdelávania detí a mládeže. Všeobecne boli preferované projekty s dlhodobejším účinkom. Zásadnou zmenou dotačného systému Úradu pre Slovákov žijúcich v zahraničí (ÚSŽZ) oproti roku 2013 je zmena časového harmonogramu, vďaka ktorej už koncom marca 2014 môže dôjsť k uzatváraniu dotačných zmlúv, aby sa čím skôr mohli začať poskytovať dotácie.
ÚSŽZ aj v roku 2014 z rozpočtu na dotácie uhrádza náklady vybratých účastníkov podujatí (spolu)organizovaných úradom. Záujemcovia o účasť na týchto podujatiach mohli požiadať o úhradu s tým spojených výdavkov formou dotácie. Zoznam podujatí:
- Stála konferencia Slovenská republika a Slováci žijúci v zahraničí 2014
- Krajanská nedeľa (v rámci Folklórnych slávností pod Poľanou v Detve)
- Dolnozemský dvor (v rámci Folklórnych slávností pod Poľanou v Detve)
- Pamätný deň Slovákov žijúcich v zahraničí
- Palárikova Raková
- Prečo mám rád slovenčinu, prečo mám rád Slovensko
- Južnoslovenské detské a mládežnícke folklórne slávnosti v Dulovciach
- Letná škola žurnalistiky
Elektronický dotačný systém ÚSŽZ zaregistroval do 30. novembra 2013 spolu 880 žiadostí o dotáciu v r. 2014, a to vrátane projektu č. 0001/SK/2014, ktorý bol skúšobným projektom úradu. Pri následnej kontrole v decembri bolo vyradených 26 duplicitných žiadostí a 2 žiadosti zaregistrované až po stanovenom termíne. Koordinačná porada podpredsedu ÚSŽZ začiatkom februára teda posudzovala a hodnotila spolu 851 žiadostí o dotáciu ÚSŽZ v r. 2014. Následne všetky žiadosti o dotáciu prerokovali všetky štyri dotačné subkomisie ÚSŽZ v jednotlivých oblastiach štátnej podpory. Suma požadovaných dotácií v r. 2014: - vzdelávanie, veda a výskum (947 349,21 €), - kultúra (2 429 151,36 €), - informácie (608 727,58 €), - médiá (139 988,45 €). Záujem o dotácie v jednotlivých oblastiach štátnej podpory bol (ako už tradične) veľmi nerovnomerný. Celkom bolo pre rok 2014 dotačnou komisiou ÚSŽZ schválených 434 dotácií v celkovej sume 649.465 eur, 417 žiadostí o dotáciu dotačná komisia zamietla.
Predstavitelia Slovákov v Maďarsku pre rok 2014 podali spolu 122 žiadostí, spomedzi ktorých bolo úspešných, dotačnou komisiou schválených 49 v celkovej sume viac než 78 tisíc eur. Názvy úspešných žiadateľov, názvy projektov a schválené sumy prinášame v osobitnom zozname.
(uszz-l)
Zoznam schválených žiadostí o dotáciu ÚSŽZ v roku 2014:
http://www.uszz.sk/data/files/2014%20Schvalene%20ziadosti%20o%20dotaciu.pdf
Zoznam zamietnutých žiadostí o dotáciu ÚSŽZ v roku 2014:
http://www.uszz.sk/data/files/2014%20Zamietnute%20ziadosti%20o%20dotaciu.pdf
Zoznam schválených žiadostí o dotáciu
Úradu pre Slovákov žijúcich v zahraničí v roku 2014
M A Ď A R S K O

Názov žiadateľa	Názov projektu	Schválená suma (€)	
Celoštátna slovenská samospráva v Maďarsku	Nechajte deti prichádzať ku mne! - Opätovné vydanie knihy	500	
Výskumný ústav Celoštátnej slovenskej samosprávy v Maďarsku	Študentsko-vedecká súťaž	2500	
Výskumný ústav Celoštátnej slovenskej samosprávy v Maďarsku	Vydanie knihy Stopy slovenskej minulosti Budapešti	1200	
Výskumný ústav Celoštátnej slovenskej samosprávy v Maďarsku	Medzinárodná národopisná konferencia na počesť etnografa Ondreja Krupu	1000	
Výskumný ústav Celoštátnej slovenskej samosprávy v Maďarsku	Spracovanie zozbieraných slovenských priezvisk	1300	
Osvetové centrum Celoštátnej slovenskej samosprávy v Maďarsku - Baňačka	Letný mládežnícky záujmový tábor	700	
Osvetové centrum Celoštátnej slovenskej samosprávy v Maďarsku	Inštalácia výstavy Naša budúcnosť v našej minulosti	1200	
Pedagogické metodické centrum Celoštátnej slovenskej samosprávy v Maďarsku	Slovenčinár; metodický časopis	2500	
Pedagogické metodické centrum Celoštátnej slovenskej samosprávy v Maďarsku	X. Putovná súťaž zo slovenských dolnozemských reálií	2500	
Dokumentačné centrum Celoštátnej slovenskej samosprávy v Maďarsku	Doplnenie fondu DC Celoštátnej slovenskej samosprávy v Maďarsku	600	
Divadlo Vertigo pri Celoštátnej slovenskej samospráve v Maďarsku	21. Deti deťom	800	
Divadlo Vertigo pri Celoštátnej slovenskej samospráve v Maďarsku	VI. Spolu na javisku	1000	
Divadlo Vertigo pri Celoštátnej slovenskej samospráve v Maďarsku	Divadelný tábor pre žiakov základných škôl	2500	
Divadlo Vertigo pri Celoštátnej slovenskej samospráve v Maďarsku	Divadelná dielňa pre študentov gymnázií a VŠ	1100	
Legatum - Nezisková verejnoprospešná s. r. o.	Tlačiarenské náklady Ľudových novín	6000	
Legatum - Nezisková verejnoprospešná s. r. o.	Celoštátna konferencia vedúcich slovenských národopisných zbierok	1000	
Legatum - Nezisková verejnoprospešná s. r. o.	Informačný bulletin	600	
Legatum - Nezisková verejnoprospešná s. r. o.	Zachovanie stavu oblastného domu v Baňačke	1000	
Zväz Slovákov v Maďarsku	Slovenská gazdinka	1000	
Zväz Slovákov v Maďarsku	Slovenský škovránok 2014	1000	
Zväz Slovákov v Maďarsku	Konferencia Ako ďalej, Slováci v Maďarsku	2000	
Zväz Slovákov v Maďarsku	Slovenské spievanky a veršovačky	1200	
Zväz Slovákov v Maďarsku	Krajanská nedeľa - krajanský dvor	3500	
Čabianska organizácia Slovákov	Čísla mesačníka Čabän 2014	2500	
Čabianska organizácia Slovákov	Čabiansky kalendár 2015	2698	
Čabianska organizácia Slovákov	Cezhraničná súdržnosť Slovákov	1500	
Čabianska organizácia Slovákov	Dolnozemská klobasiáda	800	
Organizácia slovenskej mládeže v Maďarsku	Slovenská mládežnícka akadémia	1000	
Organizácia Slovákov v Poľnom Berinčoku	Kultúrny festival Slovákov	1000	
Kultúrny spolok Pre Mlynky	Štefan Lami - Mariša Jánska - Gregor Papuček: „Drotár podrotuje slnečko“ - audiokniha a prezentácia	3500	
Kultúrny spolok Pre Mlynky	Piesne moje, piesne - odborné doškoľovanie a seminár	1500	
Slovenská samospráva Budapešti 	Vydávanie časopisu Budapeštiansky Slovák	4000	
Slovenská samospráva XIII. obvodu Budapešti	Súťaž v prednese poézie a prózy	1000	
Slovenská samospráva XIII. obvodu Budapešti	Škola v prírode - V Mojmírovciach	1500	
Slovenská samospráva Novohradskej župy	48. Novohradské župné národnostné stretnutie v Banke	1500	
Slovenská samospráva Boršodsko-Abovsko-Zemplínskej župy	Týždeň sviatočných farieb	750	
Slovenská samospráva Alkár	Učebné pomôcky a odmeny pre základnú školu	1800	
Slovenská samospráva Níža	Slovenský majáles a slovenská svadba	1000	
Slovenská samospráva Níža	Škola v prírode na Slovensku	2000	
Slovenská samospráva v Orosláni	Nácvik ľudových detských tancov na Slovensku	1000	
Slovenská samospráva Šárišáp	Jazykový tábor na Slovensku	2000	
Evanjelický cirkevný zbor a.v. v Slov. Komlóši	VII. Letný tábor pre deti cirkevného zboru	800	
Základná škola v Lucine	Okno na svet s interaktívnou tabuľou	1000	
Základná škola v Sarvaši	Obnovenie školskej knižnice	2000	
Rudolf Fraňo	Senváclavské spievanky	500	
Imrich Fuhl	Tvorba portálu oslovma.hu - Slovák v Maďarsku	2900	
Imrich Fuhl	Účasť na tvorbe portálov uszz.sk a slovenskezahranicie.sk	1200	
Gizela Molnárová	Jubilejný rok slovenského pávieho krúžku v Mlynkoch	1000	
Zuzana Hollósyová	VIII. Medzinárodný festival speváckych zborov	1200